**ROMÂNIA**

**CONSILIUL LOCAL AL MUNICIPIULUI BRAŞOV**

**POLIŢIA LOCALĂ BRAŞOV**

Str. N. Bălcescu nr. 62-64 Braşov 500019 Tel 0368/004179, fax.0368/457012, **0268.954**

Operator de date înregistrat la A.N.S.P.D.C.P. sub nr.11523/2009

**Compartiment Secretariat-Relații Publice Nr. înregistrare: 13617/04.04.2025**

**Comunicat de presă**

**Poliția Locală Brașov intensifică controalele în proximitatea șantierelor: sancțiuni pentru camioanele care murdăresc carosabilul și circulă fără permise de Liberă Trecere**

În după-amiaza zilei de 3 aprilie, pe fondul numeroaselor sesizări venite din partea cetățenilor, polițiștii locali din cadrul Biroului Trafic Rutier, Ridicări Auto care au acționat în cartierul Astra, au constatat că o parte dintre vehiculele de mare tonaj care ies din șantiere nu respectă obligațiile de a deține permise de Liberă Trecere și de a curăța pneurile și caroseria, degradând carosabilul și punând în pericol siguranța rutieră.

În doar 1 oră, pe Bd. Saturn, polițiștii locali au aplicat 6 sancțiuni contravenționale în valoare de peste 5.000 lei.

La data de 4 aprilie, șeful de șantier din zona unde se desfășurau lucrări a fost invitat la sediul Poliției Locale Brașov, în vederea aducerii la cunoștință a aspectelor constatate în cursul zilei precedente și a prevederilor legale incidente.

Facem apel către toți operatorii economici care desfășoară activități de construcții să respecte obligațiile legale privind igienizarea roților autovehiculelor și obținerea permiselor de Liberă Trecere.

Vom continua aceste controale și vom aplica ferm legea pentru a proteja aspectul orașului și pentru desfășurarea în condiții de siguranță a traficului rutier.